มีวันนึงเป็นวันที่ผมกับพ่อแม่ไม่อยู่บ้านได้มีสุนัขที่คาดว่าเป็นโรคพิษสุนัขบ้าเข้ามาที่บ้านผม(เป็นซอยเข้าไปอยู่ห่างจากถนนหลัก)และได้กัดกับสุนัขของผม หลังจากที่กลับมาผมได้กอดสุนัขของผมโดยที่ยังไม่รู้ว่าไปกัดกับสุนัขตัวอื่นมา และหลังจากนั้นประมาณ3-4สัปดาห์ ผมมีอาการปวดท้องไม่มีแรง ปวดเมื่อยตามร่างกาย แต่หลังจากนั้นอาการดีขึ้น ผมมีโอกาสติดโรคพิษสุนัขบ้าไหมครับ
สวัสดีค่ะ หากแค่กอดสุนัข ไม่ได้โดนสุนัขเลียตา เลียปาก เลียจมูก หรือโดนผิวหนังบริเวณที่มีบาดแผล ก็จะไม่ติดโรคพิษสุนัขบ้าค่ะหากสุนัขตัวที่เลี้ยง ไปรับเชื้อพิษสุนัขบ้ามา จะเริ่มแสดงอาการภายใน 3-8 สัปดาห์ และจะตายภายใน 10 วันหลังแสดงอาการ ดังนั้นหากตอนนี้สุนัขตัวที่เลี้ยง ยังคงไม่มีอาการใดๆ ปรากฏ ก็ไม่น่าติดโรคพิษสุนัขบ้ามา อย่างไรก็ตาม ควรเฝ้าสังเกตอาการสุนัขไปอีกซักระยะ เนื่องจากระยะฟักตัวอาจานได้ถึง 8 สัปดาห์หากในตอนนี้สุนัขตัวที่เลี้ยงยังไม่มีอาการของโรคพิษสุนัขบ้า ก็่ย่อมจะไม่ติดเชื้อพิษสุนัขบ้าค่ะ เนื่องจากการติดเชื้อพิษสุนัขบ้าจากสุนัขจะติดในช่วงที่สุนัขมีอาการหรือก่อนแสดงอาการปประมาณ 4-5 วันส่วนอาการปวดท้อง ไม่มีแรง ปวดเมื่อยตามร่างกาย หากหายแล้วก็ไม่ต้องกังวลแต่อย่างใดค่ะ